  Туспуктэм: ИА «Удмуртия» Наталия Сильвестрова 12+ «Удмуртия» книгапоттоннилэн книгаосыз Санкт-Петербургысь Б. Н. Ельцин нимо Президентской лыдӟетъюртысь адӟытонэ пыризы. Сое Россиысь книгапоттӥсьёслэн ассоциацизы радъяз. Со сярысь Ивортодэтъя «Удмуртия» агентстволы издательстволэн валтӥсь редакторез Георгий Грязев ивортӥз. Адӟытонэ ассоциацие пырись издательствоослэн улосвылъёс но калыкъёс сярысь берло вить ар ӵоже поттэм тужгес но ӟеч книгаоссы пыризы. «Удмуртия» издательстволэн ужъёсыз та адӟытонэ нырысьсэ сюризы. Отчы «Лучшая книга года» но «Малая Родина» вожвылъяськонъёсын дипломъёсын пусъем «Мифы, легенды и сказки удмуртского народа» но «Секреты удмуртских мастеров» книгаоссэ бырйизы. Со сяна, лулчеберт кылёсбуръя арлэн книга программаяз азвесь дипломен пусъем «Удмурты. Зов языческих предков» книга но пыриз. « Со престижно, малы ке шуоно отын вань кужмоосыз издательствоос, и соос радын тынэсьтыз ужъёстэ адӟо.<…> Со эшшо огпол возьматэ, что книгаосмес адӟо, синйылто » Георгий Грязев, «Удмуртия» книгапоттоннилэн валтӥсь редакторез Тодэ вайытом, «Удмуртия» книгапоттоннилэн удмурт калыклэн лулчеберетэзлы, сям-йылолъёсызлы сӥзем «Удмурты» сериез вань, кудаз «Удмурты. Между Вяткой и Камой», «Удмурты. Тайна тамги», «Секреты удмуртских мастеров», «Удмурты. На земле древних Алангасаров», «Удмурты. Зов языческих предков» но «Удмурты. Наследие древних воршудов» книгаос пыро. Тегъёс: книгаос книгапоттонни адӟытон Удмуртия  